Regele Belgiei își întâlnește fiica ilegitimă pentru prima data după un deceniu de luptă în instanță.
Fostul rege Albert al II-lea al Belgiei și-a întâlnit fiica, prințesa Delphine. Acesta a recunoscut că este tatăl biologic al acesteia, după ce a fost forțat să facă un test ADN. Procesul a durat mai mult de un deceniu.
Fostul rege Albert al II-lea al Belgiei și-a întâlnit fiica, prințesa Delphine, în urma unui scandal desfășurat în istanță, privind statutul acesteia, notează BBC.Albert a recunoscut oficial că este tatăl biologic al unei femei care s-ar fi născut în urma unei aventuri amoroase, după ce a fost obligat să facă un test ADN.Întregul proces a durat mai bine de zece ani, timp în care fostul monarh a pretins întotdeauna contrariul.Delphine, în vârstă de 52 de ani, s-a născut în urma unei aventuri care a durat 18 ani, pe care Albert a avut-o cu o baroană înainte de a fi rege.Cu toate acestea, după mai bine de un deceniu de luptă, fostul rege a primit-o pe Delphine la castelul său din Bruxelles, în acest weekend."După frământări, suferințe și vătămări, este timpul pentru iertare, vindecare și împăcare. Împreună am decis să parcurgem o nouă cale. Va fi nevoie de răbdare și efort, dar suntem hotărâți", se menționează într-un comunicat.